CELEX: 32007R1048
Language: lv
Date: 2007-09-11 00:00:00
Title: Komisijas Regula (EK) Nr. 1048/2007 ( 2007. gada 11. septembris ), ar ko nosaka aizliegumu kuģiem, kuri peld ar Francijas karogu, zvejot zilās tunzivis Atlantijas okeānā uz austrumiem no 45° R garuma un Vidusjūrā

13.9.2007   
            
            
               LV
            
            
               Eiropas Savienības Oficiālais Vēstnesis
            
            
               L 240/3
            
         
      KOMISIJAS REGULA (EK) Nr. 1048/2007
   (2007. gada 11. septembris),
   ar ko nosaka aizliegumu kuģiem, kuri peld ar Francijas karogu, zvejot zilās tunzivis Atlantijas okeānā uz austrumiem no 45° R garuma un Vidusjūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) un jo īpaši tās 26. panta 4. punktu,
   ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,
   tā kā:
   
               (1)
            
            
               Padomes 2006. gada 21. decembra Regulā (EK) Nr. 41/2007, ar ko 2007. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un – attiecībā uz Kopienas kuģiem – ūdeņos, kur nepieciešami nozvejas ierobežojumi (3), ir noteiktas kvotas 2007. gadam.
            
         
               (2)
            
            
               Saskaņā ar Regulas (EEK) Nr. 2847/93 21. panta 2. punktu Francijas pienākums ir no dienas, kurā attiecīgās kvotas apguve uzskatāma par noslēgušos, provizoriski aizliegt zveju no šā krājuma, kā arī pēc minētās dienas gūtas nozvejas paturēšanu uz kuģa, pārkraušanu citā kuģī un izkraušanu.
            
         
               (3)
            
            
               Francija 2007. gada 21. jūlijā aizliedza zilās tunzivs zveju Atlantijas okeānā uz austrumiem no 45° R garuma un Vidusjūrā tikai kuģiem, kas bija reģistrēti kādā no Vidusjūras ostām 2007. gada 1. janvārī.
            
         
               (4)
            
            
               Francija aizliedza zilās tunzivs zveju saskaņā ar Regulas (EEK) Nr. 2847/93 21. panta 2. punktu no 2007. gada 27. augusta,
            
         IR PIEŅĒMUSI ŠO REGULU.
   1. pants
   Kvotas pilnīga apguve
   Nozvejas kvotu 2007. gadam, kura šīs regulas pielikumā minētajai dalībvalstij iedalīta pielikumā norādītajam krājumam, uzskata par pilnībā apgūtu no pielikumā noteiktās dienas.
   2. pants
   Aizliegumi
   Zveja no šīs regulas pielikumā norādītā krājuma, ko veic kuģi, kuri peld ar pielikumā minētās dalībvalsts karogu vai ir reģistrēti šajā dalībvalstī, ir aizliegta no pielikumā noteiktās dienas. Pēc šīs dienas ir aizliegts paturēt uz kuģa, pārkraut citā kuģī vai izkraut nozveju no šā krājuma, ja to nozvejojuši minētie kuģi.
   3. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 11. septembrī
      
         
            Komisijas vārdā —
         
            zivsaimniecības un jūrlietu ģenerāldirektors
         
         Fokion FOTIADIS
         
      
   
   
      (1)  OV L 358, 31.12.2002., 59. lpp. Regulā grozījumi izdarīti ar Regulu (EK) Nr. 865/2007 (OV L 192, 24.7.2007., 1 lpp.).
   
      (2)  OV L 261, 20.10.1993., 1. lpp. Regulā jaunākie grozījumi izdarīti ar Regulu (EK) Nr. 1967/2006 (OV L 409, 30.12.2006., 11. lpp.). Labota redakcija OV L 36, 8.2.2007., 6. lpp.
   
      (3)  OV L 15, 20.1.2007., 1. lpp. Regulā jaunākie grozījumi izdarīti ar Komisijas Regulu (EK) Nr. 898/2007 (OV L 196, 28.7.2007., 22. lpp.).
   
      PIELIKUMS
      
                  Nr.
               
               
                  23
               
            
                  Dalībvalsts
               
               
                  Francija
               
            
                  Krājums
               
               
                  BFT/AE045W
               
            
                  Suga
               
               
                  Zilā tunzivs (Thunnus thynnus)
               
            
                  Zona
               
               
                  Atlantijas okeāns uz austrumiem no 45° R garuma un Vidusjūra
               
            
                  Datums
               
               
                  27.8.2007.